b"\n_START_ARTICLE_\nHi\xc3\xb2lits\n_START_SECTION_\nMorfologia de la closca\n_START_PARAGRAPH_\nLes closques calc\xc3\xa0ries tenen una cobertura (opercle) i dos suports corbats coneguts com a helens. La majoria mesuren entre un i quatre cent\xc3\xadmetres de llarg i el seu tall de secci\xc3\xb3 \xc3\xa9s triangular o el\xc2\xb7l\xc3\xadptic. Algunes esp\xc3\xa8cies tenen anells o ratlles.\n_START_SECTION_\nTaxonomia i ecologia\n_START_PARAGRAPH_\nCom que els hi\xc3\xb2lits estan extints i no s'assemblen de manera evident a cap grup vivent, \xc3\xa9s incert amb quin grup modern estan m\xc3\xa9s estretament relacionats. Alguns autors els tracten com a mol\xc2\xb7luscs, per\xc3\xb2 hi ha un acord general que aquest argument no t\xc3\xa9 gaire for\xc3\xa7a. Les restes f\xc3\xb2ssils d'un intest\xc3\xad corbat i regirat presenten una certa semblan\xc3\xa7a amb l'intest\xc3\xad dels cucs sip\xc3\xbanculs._NEWLINE_Malgrat el fet que les closques de hi\xc3\xb2lits s\xc3\xb3n uns f\xc3\xb2ssils bastant comuns, gaireb\xc3\xa9 no se sap res sobre la seva ascend\xc3\xa8ncia i estructures internes. Eren \xc3\xb2bviament b\xc3\xa8ntics (vivien al fons mar\xc3\xad), i hi ha proves que eren carn\xc3\xadvors."